**Bejelentés,elszámolás**

A tanulói pénzbeli és egyéb juttatásait (kedvezményes étkezés, munkaruha stb.) a tanulószerződés teljes időtartamára biztosítani kell, beleértve az oktatási szüneteket is (Szt.63.§. és 64.§.(3), Szt.66.§., Szt.68.§.(1), Szt.70,§ (3))

* Kötelező havi juttatás mértékének meghatározására továbbra is a 2011. évi CLXXXVII. tv. 63§ (2) az irányadó
* A havi bevallást a kifizetésekkel, juttatásokkal összefüggő adóról, járulékokról és egyéb adatokról a 08A-s nyomtatványon minden hónap 12-ig kell benyújtani a NAV-hoz.
* A juttatás adómentes, de TB járulék köteles (17%), a képzőhelynek szociális hozzájárulási adót azonban nem kell fizetnie.
* 2021. január 1-től a tanulónként igénybe vehető adókedvezmény mértéke a szakirányú oktatás arányosított önköltségének egy munkanapra vetített mértéke és az adóév összes munkanapjának szorzataként kerül meghatározásra. A 2020. január elsejét megelőzően érvényes Országos Képzési Jegyzékben meghatározott szakképesítések kifutó rendszerben alkalmazandó súlyszorzóját a 12/2020. (II.7.) Korm. Rendelet 4/A melléklete tartalmazza.
* Az új szakképzési rendszerben 2021-től megszűntek a korábbi kiegészítő csökkentő tételek (beruházási, oktatói, tanműhely-fenntartási).
* Sikeres szakmai vizsga esetén 20%-os sikerdíj került bevezetésre, amely alapján a bruttó kötelezettség csökkenthető a tanulószerződés időtartama alatt igénybe vett összes adókedvezmény 20%-ával.
* Táppénzre jogosultság – betegszabadság (10 nap), mértéke a mindenkor hatályos TB jogszabály szerint. A tanulót a betegszabadsága időtartamára tanulói pénzbeli juttatásának 70 %-a illeti meg.
* Bérjegyzék kiállítása, kiadása a tanuló részére minden hónapban
* A juttatás kifizetése a tárgyhót követő hó 10-ig banki átutalással kell, hogy történjen
* A havi juttatás megilleti a tanulót az oktatási szünet alatt is
* A sikeres félév elvégzése után a tanuló juttatását emelni kell - februárban és szeptemberben - (nincs meghatározva, hogy mennyivel, azonban a feltétel rendszert, valamint az emelés mértékét kötelező kitölteni a tanulószerződésben; több tanuló esetén pedig minden tanulóra egységesen kell alkalmazni)
* A 19. életév betöltéséig 35 nap, ezt követően legalább 30 nap szabadság illeti meg a tanulót az adott tanévben (ebben benne foglaltatnak az évközi szünetek – őszi, téli, tavaszi – valamint a nyári szünetből annyi, hogy ez 30 napra kiegészüljön)

A gyakorlati képzésre és az ágazatai szakgimnáziumi tsz-kötésre vonatkozó infók változatlanul érvényesek

**Általános tudnivalók (TSZ):**

**A tanulószerződésben a tanuló arra vállal kötelezettséget**, hogy

- a gazdálkodó szervezet képzési rendjét megtartja, a képzésre vonatkozó utasításait végrehajtja,

- tanuló köteles mulasztását a képzőhelyen hitelt érdemlően igazolni,

- amennyiben a hiányzás a gyakorlati képzés idejének 20%-át meghaladja, a tanuló az évfolyamot ismételni köteles,

- a szakmai gyakorlati ismereteket a képességeinek megfelelően elsajátítja,

- a biztonsági, egészségügyi és munkavédelmi előírásokat megtartja,

- nem tanúsít olyan magatartást, amellyel a gazdálkodó szervezet jogos gazdasági érdekeit veszélyeztetné.

A tanuló a tanulószerződésből eredő kötelezettségeinek vétkes megsértésével a gazdálkodó szervezetnek **okozott kárt** köteles megtéríteni. A gondatlanságból okozott kár értékének ötven százalékát köteles megtéríteni. A kártérítés mértéke azonban nem haladhatja meg a tanuló pénzbeli juttatásának egyhavi összegét. A gazdálkodó szervezet, ha a tanulót a gyakorlati képzésben való részvétel során kár éri, köteles azt megtéríteni.

*A tanulószerződés megszüntetése:*

* közös megegyezéssel a közös megegyezésben megjelölt napon,
* felmondás esetén a felmondás közlésétől számított 15. napon, ha más gyakorlati képzést szervezőnél a tanuló tanulószerződéssel történő foglalkoztatása biztosított,
* azonnali hatályú felmondással a felmondás közlésének napján, bármelyik fél kezdeményezheti, minden esetben az indoklás kötelező.

A felmondást írásban kell közölni a szakképző iskolával és a nyilvántartást vezető szervvel (kamarával).

*A tanulószerződésre vonatkozó rendelkezések:*

* A tanuló gyakorlati képzés keretében csak a gyakorlati képzés szakképzési kerettantervében meghatározott feladat ellátására kötelezhető, és csak egészséges, biztonságos körülmények között foglalkoztatható.
	+ - A napi képzési idő 7 óra/nap, nagykorú tanuló esetén 8 óra/nap, melyet 6.00-22.00 óra között kell lebonyolítani fiatalkorú tanuló esetén.
		- Ha a napi gyakorlati képzési idő a négy és fél órát meghaladja, a tanuló részére legalább harminc perc, megszakítás nélküli szünetet kell biztosítani a képzési időn belül.
		- Előző napi munkavégzés és a következő nap munkakezdése között 16 óra pihenőidőt kell biztosítani.
		- Gyakorlati oktatáson való részvételre szorgalmi időszakon kívül (kivéve az összefüggő nyári gyakorlatot, igazolatlan hiányzások pótlása) a tanuló nem kötelezhető.
		- Nem kerülhet sor gyakorlati képzésre:elméleti képzési napokon,a szakképző iskola által szervezett olyan rendezvény napján, amelyen minden tanuló részvétele kötelező,a tanuló tanulmányok alatti vizsgája napjain és a tanulmányokat befejező komplex szakmai vizsgája napjain, minden olyan esetben, amikor a munkajogi szabályok szerint a munkavállaló mentesül a munkavégzési kötelezettség alól.
		- Heti pihenőnapokon, munkaszüneti napokon, valamint az őszi, a téli és a tavaszi szünet időtartama alatt a tanulót gyakorlati képzésre csak a rendeltetése folytán e napon is működő gyakorlati képzési helyen és a szakképző iskola hozzájárulásával veheti igénybe. Az igénybevett idő helyett – lehetőleg a következő gyakorlati képzési napon - ugyanolyan mértékben kell szabadidőt biztosítani.
		- A tanulót **pihenőnap, felkészülési idő** illeti meg:

Alap esetben a tanulót tanévenként (szept. 1-től aug. 31-ig) legalább 30 nap pihenőnap illeti meg, valamint ezen felül további öt nap, ha a tanuló az adott tanévben még nem tölti be a 19. életévét. A pihenőnap kiadásánál figyelemmel kell lenni a tanulókat a nemzeti köznevelésről szóló törvény alapján megillető őszi, téli, tavaszi és nyári szünet kiadásának rendjére.

A gyakorlati képzésben részt vevő tanuló a tanulmányokat befejező komplex szakmai vizsga előtt a vizsgára való felkészülés céljából gyakorlati képzésen vehet részt. Egy alkalommal legalább 10 nap egyéni felkészülési idő illeti meg. Az egyéni felkészülési időt közvetlenül a komplex szakmai vizsga előtt, a képzés idejének terhére, összefüggően kell kiadni.

A pihenőnap és az egyéni felkészülési idő munkanapokban számítandó, kiadásnál a heti rendes pihenőnapokat és a munkaszüneti napokat figyelmen kívül kell hagyni.